CELEX: 32020D1051
Language: da
Date: 2020-07-16 00:00:00
Title: Kommissionens gennemførelsesafgørelse (EU) 2020/1051 af 16. juli 2020 om afslutning af den fornyede absorberingsundersøgelse vedrørende importen af visse varer af støbejern med oprindelse i Folkerepublikken Kina

17.7.2020   
               
               
                  DA
               
               
                  Den Europæiske Unions Tidende
               
               
                  L 230/24
               
            
         KOMMISSIONENS GENNEMFØRELSESAFGØRELSE (EU) 2020/1051
         af 16. juli 2020
         om afslutning af den fornyede absorberingsundersøgelse vedrørende importen af visse varer af støbejern med oprindelse i Folkerepublikken Kina
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1) (»grundforordningen«), særlig artikel 9, stk. 1, og artikel 12, og
         ud fra følgende betragtninger:
         1.   SAGSFORLØB
         
                     (1)
                  
                  
                     Den 18. december 2019 meddelte Kommissionen, at den ville genoptage antidumpingundersøgelsen vedrørende importen af visse varer af støbejern med oprindelse i Folkerepublikken Kina, gennem offentliggørelse af en meddelelse om genoptagelse i Den Europæiske Unions Tidende (2) (»meddelelsen om genoptagelse«).
                  
               
                     (2)
                  
                  
                     Kommissionen genoptog undersøgelsen efter en anmodning indgivet af otte EU-producenter (»ansøgerne«), der tegner sig for mere end 25 % af den samlede EU-produktion af visse varer af støbejern. Anmodningen indeholdt beviser for, at de kinesiske eksportpriser for visse varer af støbejern var faldet efter den oprindelige undersøgelsesperiode og efter indførelsen af den midlertidige antidumpingtold, og at der ikke havde været tilstrækkelige ændringer i videresalgspriserne på EU-markedet. Disse beviser blev anset for at være tilstrækkelige til at begrunde en genoptagelse af undersøgelsen.
                  
               
                     (3)
                  
                  
                     I meddelelsen om genoptagelse blev interesserede parter opfordret til at kontakte Kommissionen med henblik på at deltage i den fornyede undersøgelse. Kommissionen underrettede desuden specifikt ansøgerne, de kendte eksporterende producenter, de kendte importører og myndighederne i Folkerepublikken Kina om den fornyede absorberingsundersøgelse og opfordrede dem til at deltage.
                  
               2.   TILBAGETRÆKNING AF KLAGEN OG AFSLUTNING AF PROCEDUREN
         
                     (4)
                  
                  
                     Ved brev af 15. maj 2020 meddelte klagerne Kommissionen, at de trak deres anmodning tilbage.
                  
               
                     (5)
                  
                  
                     I henhold til artikel 9, stk. 1, i forordning (EU) 2016/1036 kan procedurer afsluttes, hvis anmodningen trækkes tilbage, medmindre en sådan afslutning ikke ville være i Unionens interesse.
                  
               
                     (6)
                  
                  
                     Den fornyede absorberingsundersøgelse frembragte ikke oplysninger, hvoraf det fremgik, at en afslutning af den fornyede absorberingsundersøgelse ikke ville være i Unionens interesse.
                  
               
                     (7)
                  
                  
                     Kommissionen konkluderede derfor, at den fornyede absorberingsundersøgelse vedrørende importen til Unionen af visse varer af støbejern med oprindelse i Folkerepublikken Kina bør afsluttes uden ændring af de gældende foranstaltninger.
                  
               
                     (8)
                  
                  
                     De interesserede parter blev underrettet herom og fik mulighed for at fremsætte bemærkninger. Der blev imidlertid ikke modtaget bemærkninger fra interesserede parter, som kunne føre til den konklusion, at en afslutning af den fornyede absorberingsundersøgelse ikke ville være i Unionens interesse.
                  
               
                     (9)
                  
                  
                     Denne afgørelse er i overensstemmelse med udtalelse fra det udvalg, der er nedsat i henhold til grundforordningens artikel 15, stk. 1 —
                  
               VEDTAGET DENNE AFGØRELSE:
         
            Artikel 1
            Den fornyede absorberingsundersøgelse vedrørende importen af visse varer af støbejern, i øjeblikket henhørende under KN-kode ex 7325 10 00 (Taric-kode 7325100031) og ex 7325 99 90 (Taric-kode 7325999080) og med oprindelse i Folkerepublikken Kina, afsluttes hermed.
         
         
            Artikel 2
            Denne afgørelse træder i kraft dagen efter offentliggørelsen i Den Europæiske Unions Tidende.
         
         
            Udfærdiget i Bruxelles, den 16. juli 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 176 af 30.6.2016, s. 21.
         
            (2)  Meddelelse om genoptagelse af antidumpingundersøgelsen vedrørende importen af visse varer af støbejern med oprindelse i Folkerepublikken Kina (EUT C 425 af 18.12.2019, s. 9).